РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

12 Број: 06-2/291-12

27. новембар 2012. године

Б е о г р а д

З А П И С Н И К

23. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ

И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 20. НОВЕМБРА 2012. ГОДИНЕ

Седница Одбора је почела у 10,35 часова.

Седницом је председавала Весна Ковач, председник Одбора.

Седници су присуствовали чланови : Антић Зоран, Војислав Вујић, Зоран Касаловић, Золтан Пек, Радмило Костић, Драган Томић, др Мирко Цветковић и Момо Чолаковић и заменици чланова Одбора: Мићо Роговић и др Владимир Маринковић,

Седници нису присуствовали Радојко Обрадовић, заменик председника Одбора и чланови Одбора: Жика Гојковић, мр Божидар Ђелић, Бојан Ђурић, Драган Томић и Ђорђе Стојшић.

Седници Одбора је присуствовао Предраг Алексић из Министарства финансија и привреде.

На предлог председника, Одбор је већином гласова (10 за) утврдио следећи

Д н е в н и р е д

* Усвајање записника 16, 17, 18, 19. и 20. седнице Одбора за финансије,

републички буџет и контролу трошења јавних средстава;

1. Разматрање Предлога закона о изменама и допунама Царинског закона (број 483-3407/12 од 25. октобра 2012. године), у појединостима.

**Прва тачка дневног реда:** Разматрање Предлога закона о изменама и допунама Царинског закона, у појединостима.

I

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допунама Царинског закона и одлучио да предложи Народној скупштини **да прихвати** амандман на члан 1. са

исправком од 15. новембра, који је поднела народни посланик Олгица Батић.

II

Одбор је одлучио да предложи Народној скупштини **да одбије** амандмана:

- на члан 1. који је поднео народни посланик Миодраг Ђидић;

- на члан 3. који је поднео народни посалник Миодраг Ђидић;

- амандман којим се иза члана 4. додају нови чланови 4а и 4б, који је са

исправкама поднела народни посланик Олгица Батић;

- амандман којим се иза члана 4. додаје нови члан 4а који је поднео

народни посланик Енис Имамовић;

* на члан 7. који је поднео народни посланик Миодраг Ђидић;
* на члан 14. који су заједно поднели народни посланици Милан Лапчевић,

Мирослав Петковић и Дејан Михајлов.

За известиоца Одбора на седници Народне скупштине одређена је Весна Ковач, председник Одбора.

Седница Одбора је завршена у 10,40 часова.

Тонски снимак 23. седнице Одбора за финансије, републички буџет и контролу трошења јавних средстава је саставни део овог записника.

за СЕКРЕТАР ОДБОРА ПРЕДСЕДНИК ОДБОРА

Драгица Крстић-Пурешевић Весна Ковач